Public procurement notice: Contract Notice
Published: 2023-03-21
Buyer: Region Sjælland
Country: DK
Contract type: Services
Procedure: Open procedure
CPV classification: 85111000: Hospital services | 85111100: Surgical services | 85111200: Medical services | 85111300: Gynaecological services | 85111600
Estimated value: 1388000000 DKK
Submission deadline: 2023-04-24
Award criteria: The most economic tender

Technical requirements: Regionsrådet i Region Sjælland besluttet at udbyde en rammeaftale om levering af sundhedsydelser inden for 14 specialer med henblik på at sikre tilstrækkelig kapacitet til ydelse af sundhedsydelser inden for specialerne. De 14 specialer er: - Ortopædkirurgi, - Rygbehandling – kirurgisk og medicinsk forløb, - Kirurgi,- Øre-næse-hals, - Endokrinologi, - Gastroenterologi og hepatologi, - Neurologi og neurofysiologi, - Kardiologi, - Urologi, - Reumatologi, - Plastkirurgi, - Lungemedicin, astma og allergi, - Radiologi, - Gynækologi.
Rammeaftalen skal medvirke til, at regionen lever op til forpligtigelsen om udredning af patienter henvist til sygehusbehandling inden for en frist på 30 dage og en efterfølgende behandling inden for 30 dage, jf. Bekendtgørelse om ret til sygehusbehandling, og beslægtede forpligtigelser, der måtte vedtages politisk efter eller op til indgåelsen af Rammeaftalen, herunder ændrede frister for behandling og udredning.
Da Region Sjælland på visse områder har kapacitetsmæssige udfordringer, har Regionsrådet besluttet at udbyde nærværende rammeaftale omfattende 14 specialer, jf. II.1.4). Rammeaftalerne omfatter ydelser som tillige er omfattet af Danske Regioners aftaler (Kontrakt om det udvidet frit sygehusvalg, Kontrakt om ret til hurtig udredning og Specialeaftaler, jf. https://www.sundhed.dk/sundhedsfaglig/min-side/klinikadministration/aftaleside-for-privathospitaler/) og nærtbeslægtede ydelser.  Bestemmelserne i Danske Regioners aftaler gælder udfyldende for rammeaftalen. Regionen påtænker at indgå aftale med to leverandører, hvor af en vil være den primære leverandør og den anden den sekundære leverandør. Den leverandør, der på baggrund af at have givet det økonomisk mest fordelagtige tilbud bliver den primære leverandør, vil forventeligt få tildelt et betydeligt højere antal leverancekontrakter under rammeaftalen end den sekundære leverandør. Rammeaftalen indebærer ikke en konkret forpligtigelse for regionen til at aftage bestemte mængder ydelser fra nogen af leverandørerne, men giver regionen ret til fra gang til gang, når et konkret behov opstår, at foretage indkøb af ydelser under rammeaftalen. Regionen er desuden berettiget til ud fra en konkret vurdering at henvise patienter til andre leverandører og således foretage indkøb af ydelser under for rammeaftalen.
Den samlede maksimale værdi af de ydelser, der skal leveres i henhold til rammeaftalen, udgør DKK 2.367.000.000.
Tilbudsgiver skal indgive det fælles europæiske udbudsdokument (herefter ESPD) med angivelse af følgende oplysninger:
Baserer tilbudsgiver sig på andre enheders økonomiske og finansielle formåen i relation til opfyldelse af minimumskrav til egnethed, jf. nedenfor, kræver ordregiver, at tilbudsgiver og de pågældende enheder hæfter solidarisk for rammeaftalens gennemførelse. Er tilbudsgiver en sammenslutning skal iblandt sammenslutningens virksomheder udpeges en fælles befuldmægtiget, der tegner alle virksomheder i sammenslutningen. Endvidere skal virksomhederne i sammenslutningen hæfte solidarisk, direkte og ubetinget for ydelsen og opfyldelsen af rammeaftalen.
ESPD fungerer som et foreløbigt bevis for, at tilbudsgiver opfylder minimumskrav til egnethed i relation til økonomisk og finansiel kapacitet.
Inden tildelingsbeslutningen skal den tilbudsgiver, som ordregiver har til hensigt at tildele rammeaftalen til, fremlægge dokumentation for, at oplysningerne i ESPD er korrekte.
Når ordregiver forlanger det, skal der fremlægges følgende dokumentation for økonomisk og finansiel kapacitet:
Erklæring om virksomhedens samlede omsætning i de to seneste disponible årsrapporter/årsregnskaber, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne i de to seneste disponible årsrapporter/årsregnskaber afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder
Erklæring om virksomhedens egenkapital og aktiver i den seneste disponible årsrapport/årsregnskab, afhængig af hvornår virksomheden blev etableret, hvis tallene for egenkapital og aktiver foreligger. Ved en sammenslutning af virksomheder (f.eks. et konsortium) skal oplysningerne i seneste disponible årsrapport/årsregnskab afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.
Som minimumskrav kræves en samlet årlig omsætning på mindst DKK 17,356 mio. i hvert af de to seneste disponible årsrapporter/årsregnskaber. Såfremt tilbudsgiveren baserer sig på andre enheders formåen, beregnes omsætningen som tilbudsgiverens og disse andre enheders samlede omsætning i hvert af de tre seneste disponible årsrapporter/årsregnskaber. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i hver af de tre seneste disponible årsrapporter/årsregnskaber. Oplysningerne angives i ESPD afsnit IV.B.
Som minimumskrav kræves en soliditetsgrad på mindst 15 % i den seneste disponible årsrapport/årsregnskab. Soliditetsgraden beregnes som virksomhedens samlede egenkapital i forhold til virksomhedens samlede aktiver, udregnet i procent. Soliditetsgraden udregnes således efter følgende formel: Soliditetsgrad = (Samlede egenkapital x 100) / Samlede aktiver.
Såfremt tilbudsgiveren baserer sig på andre enheders formåen, beregnes soliditetsgraden som tilbudsgiverens og disse andre enheders samlede egenkapital i forhold til deres samlede aktiver, udregnet i procent. Ved en sammenslutning af virksomheder (f.eks. et konsortium) beregnes soliditetsgraden som virksomhedernes samlede egenkapital i forhold til deres samlede aktiver, udregnet i procent. Oplysningerne angives i ESPD afsnit IV.B.
For danske virksomheder, som er forpligtede til at indsende årsrapport til Erhvervsstyrelsen, er det senest, disponible regnskabsår det regnskabsår, som det på cvr.dk senest offentliggjorte regnskab relaterer sig til. For andre virksomheder (herunder de danske virksomheder, der ikke er forpligtede til at indsende årsrapport til Erhvervsstyrelsen og udenlandske virksomheder) gælder, at det senest disponible regnskabsår er det, som det senest endeligt afsluttede regnskab vedrører. Regnskabet – for disse andre virksomheder – skal dermed, for at være betragtet som ”endeligt afsluttet”, være afsluttet i henhold til den for virksomheden gældende lovgivning.


Award value: 1388000000